На основу члана 55. став 1. тачка 2), члана 57. став 2, члана 60. став 1. тачка 2) Закона о јавним набавкама („Службени гласник Републике Србије“, број 124/12, 14/15 и 68/15)

**МИНИСТАРСТВО**

**ТРГОВИНЕ, ТУРИЗМА И ТЕЛЕКОМУНИКАЦИЈА**

**11000 Београд, Немањина 22-26**

о г л а ш а в а

# ПОЗИВ ЗА ПОДНОШЕЊЕ ПОНУДА

# у поступку јавне набавке мале вредности

**за јавну набавку услуга –**

**Услуге узорковања, анализе и израде извештаја (по партијама)**

**ЈН МВ 19/2016**

1. **Министарство трговине, туризма и телекомуникација, Немањина 22-26, Београд,** [**www.mtt.gov.rs**](http://www.mtt.gov.rs)**,** орган државне управе,позива сва заинтересована лица да поднесу своје понуде под условима из конкурсне документације за предметну јавну набавку.

**Предмет јавне набавке** су **услуге узорковања, анализе и израде извештаја (по партијама)**

Предметна јавна набавка је обликована по партијама:

- **ПАРТИЈА 1**: Узорковање, испитивање, анализа и израда извештаја о усаглашености термоизолационих материјала са захтевима Правилника о техничким и другим захтевима за термоизолационе материјале;

- **ПАРТИЈА 2**: Узорковање, испитивање, анализа и израда извештаја о усаглашености керамичких плочица са захтевима Правилника о техничким и другим захтевима за керамичке плочице;

- **ПАРТИЈА 3**: Узорковање, испитивање, анализа и израда извештаја о усаглашености керамичке санитарне опреме са захтевима Правилника о техничким и другим захтевима за керамичку санитарну опрему.

**Назив и ознака из општег речника набавки:** 98300000 – разне услуге.

Предмет јавне набавке ближе је одређен у конкурсној документацији.

1. **Критеријум за избор и доделу уговора:**

Критеријум за доделу уговора **за сваку Партију посебно** је најнижа понуђена збирна јединична цена. У фази стручне оцене понуде Наручилац ће приликом оцењивања и рангирања понуђача узети у обзир понуђену збирну јединичну цену услуге без ПДВ-а из Обрасца понуде.

Уговор ће бити додељен понуђачу који понуди најнижу збирну јединичну цену без ПДВ-а (под условом да је понуда прихватљива у смислу ЗЈН и конкурсне документације за предметну јавну набавку).

**Резервни критеријум:**

Резервни критеријум **за сваку Партију посебно**:

У случају да два или више понуђача понуде исту најнижу збирну јединичну цену, а при томе су наповољније, Наручилац ће доделу уговора за сваку партију посебно извршити према критеријуму дужи рок плаћања.

1. **Начин преузимања конкурсне документације:**

Конкурсна документација је доступна на интернет адреси Министарства трговине, туризма и телекомуникација: www.mtt.@gov.rs и Порталу јавних набавки http://portal.ujn.gov.rs/

**4. Начин подношења понуда и рок:**

Рок за подношење понуда је **30.09.2016**. године до **10:00** часова на писарници Наручиоца.

Послове писарнице за Наручиоца обавља писарница Управе за заједничке послове републичких органа, ул. Немањина 22-26, Београд. Детаљно упутство о начину подношење понуда је дато у конкурсној документацији за предметну јавну набавку.

**5. Време и место отварања понуда:**

Отварање понуда одржаће се **истог дана** по истеку рока за подношење понуда, у **11:00** часова у просторијама Наручиоца, Немањина 22-26, 3 спрат, канцеларија број 8. Отварање понуда је јавно.

**6. Услови под којима представници понуђача могу учествовати у поступку отварања понуда:**

Представници понуђача који присуствују јавном отварању понуда у име понуђача морају Комисији Наручиоца доставити одговарајуће овлашћење потписано од стране одговорног лица понуђача и са печатом понуђача. У противном наступају као јавност и не могу предузимати активне радње у поступку (потписивање записника, истицање приговора и др.)

**7. Рок за доношење одлуке:**

Рок за доношење одлуке не може бити дужи од 10 дана од дана отварања понуда, у складу са чланом 108. став 3. ЗЈН.

**8. Контакт:**

Министарство трговине, туризма и телекомуникација - Одсек за јавне набавке, Немањина 22-26, Београд, 7. спрат, анекс А, канцеларија број 3, мејл адреса: [javnenabavke@mtt.gov.rs](mailto:javnenabavke@mtt.gov.rs), контакт телефон: 011/3622-113.